Fureidis

Fureidis (an aa Freidis) is an Israeli Arab toun in the Haifa Destrict o Israel. It receivit local cooncil status in 1952. History Fureidis wis established in the 19t century. The name is believit tae come frae the Arabic (firdawis), meanin little Gairden o Eden, borraeed frae the Persie pairadise. In 1859, the Inglis consul Rogers estimatit the population tae be 200, who cultivatit 18 feddans o laund. Bi 1880s, The Survey o Western Palestine describit the place as a veelage o mud an stane at the fuit o the hill, wi a well tae the sooth. Fureidis is ane o the few Arab veelages on Israel’s coast left intact efter the 1948 war. Demografics As o the census o 2008, Fureidis haed 10,800 residents, o which 99.6% wur Muslim. Education Accordin tae data released bi the Israeli Meenistry o Education based on a 2008 census o heich schuil matriculation scores, Fureidis haed a 75.85% eligibility rate, greatly exceedin the accomplishments o maist Jewish touns. The naitional eligibility rate in 2008-2009 wis 44.4 percent o aw 17-year-aulds. Fureidis wan third place in the naitional rankin. Hossni Abu Dahash, the toun's heich schuil principal, said the schuil haed organisit a marathon study program tae prepare 12t graders for thair matriculation exam. Airchaeological findins In Dizember 1999, a cave abuin the auld pairt o Fureidis on the wastren slope o the Carmel wis foond tae contain fragments o pig frae the Chalcolithic period, includin lairge bynes, jaurs, ossuar fragments an a fauch pink limestane pendant. It appears tae hae been uised as a dwellin an a buirial cave. The airtifacts in the cave attest tae the presence o a dounset frae the pre-Ghassulian period. Peace activism Ibtisam Mahammed o Fureidis wis awairdit the Dalai Lama's Unsung Heroes o Compassion prize for her efforts tae promote peace atween Arabs an Jews. For mony year, Mahammed haes been organisin Jewish an Arab weemen's circles tae promote dialogue. She heids several weemen's peace organisations an haes focht on behauf o battered weemen in Arab society. See an aw Leet o Arab localities in Israel References External sources Fureidis, Paradise Lost," a documentary by Ebtisam Mara’ana Archived 2012-09-06 at the Wayback Machine Interview with Fureidis social activist Ibtisam Mahmid Archived 2008-08-01 at the Wayback Machine Bibliografie